**Kassel** je grad u njemačkoj pokrajini Hessen od 194 322 stanovnika, danas poznat po svojoj izložbi likovne umjetnosti *Documenta*.

Geografske karakteristike
-------------------------

*Kassel* leži na rijeci Fulda, udaljen oko 145 km sjeveroistočno od Frankfurt na Majnia i oko 55 km južno od Göttingena.

Historija
---------

*Kassel* se prvi put spominje 913. pod imenom **Chassala** (Chassela), što znači da je tu bio neki zamak - castella, jer se za srednjeg vijeka tako zvao na mješavini latinsko - franačkog, a što ukazuje da je možda bio i sjedište nekog franačkog vladara. Status grada dobio je negdje oko 1180. a od 1277. u njemu stoluju hessenski vladari. 

U 14. vijeku izgrađen je dio grada *Neustadt* (Novi grad) oko crkve sv. Martin, u 17. vijeku izgrađen je *Oberneustadt* (Gornji Novi grad) za izbjegle Hugenote iz Francuske. *Kassel* je od 1567. do 1866. bio glavni grad Kneževine Hessen-Kassel (kasnije Elektorat Hessen).Između 1807. - 1813. bio je glavni grad kratkotrajne Kraljevine Vestfalije, a od 1866. do 1944. pruske pokrajine Hessen-Nassau. 

Kao jedan od snažnih industrijski centara Trećeg Rajha, u kom su se proizvodili avioni i tenkovi, grad je gotovo sravnjen sa zemljom od strane savezničke avijacije za Drugog svjetskog rata. 

*Kassel* ima od 1971. 'Univerzitet.

Znamenitosti
------------

Jedna od najvećih znamenitosti grada je palača *Palača Oaranžerija* (1701. - 1711.) u Parku Karlsaue i *Ottoneum* (1604. - 1607. rekonstruiran i proširen 1697.) za koji se tvrdi da je najstariji teatar u Njemačkoj, u kom se danas nalazi Prirodoslovni muzej. U *Kasselu* se nalazi Muzej braće Grimm, i neobični Muzej tapeta. 

### Svjetska baština

Zapadno od centra grada nalazi se Brdski park Wilhelmshöhe površine 2,4  km2, što ga čini najvećim brdskim parkom u Evropi i drugim po veličini u svijetu. Njegova izgradnja je započela 1696. godine i trajala je oko 150 godina. Uvršten je 2013. godine na listu UNESCO-ove svjetske baštine.

#### Objekti

**Herkulov spomenik** (monumentalna kopija starorimskog „Farneškog Herkula") se nalazi na vrhu brda u srednjem dijeluo parka. Nekada je bio zaštitni znak grada. Od spomenika prema Dvorcu Wilhelmshöhe se spuštaju velike kaskade sa vodom, izgrađene od dvije vrste lokalnog kamena, bazalta i tufa. Voda u kaskade dolazi iz velikog rezervoara vode na suprotnoj strani šume Habichtswaldes.

**Dvorac Wilhelmshöhe** je iz 18. stoljeća, a obnovljen je 1815. godine. Godine 1955. dvorac je pretvoren u muzej čija je kolekcija veoma bogata i uključuje mnoge antičke starine, te važnu kolekciju slika iz 16. i 17. stoljeća 

**Löwenburg** (1793. – 1806.), umjetna ruševina srednjovjekovnog dvorca s odlikama mnogih evropskih dvoraca. U njoj je danas muzej starog oružja i porculana.

**Vražji most** natkriva protok slapa i njegove kaskade koje se strmoglavljuju u deset metara dubok **Vražji bazen**. Tu je i umjetna ruševina rimskog **akvadukta** s 14 lukova koji nose vodu od Vražjeg mosta i s čijeg kraja voda pada 43 m u klanac, naizgled uokviren kamenjem s ruševina akvedukta. 

**Velike fontane** se sastoji od jezera u čijem središtu se poput gejzira voda uzdiže u 52 m visokom vodenom stupu.

**Slap Steinhöfer** je veliki romantičarski umjetni slap izgrađen na gotovo okomitoj nazubljenoj litici, okružen gustom visokom šumom.

Privreda
--------

*Kassel* je značajno transportno čvorište tog dijela Njemačke i snažni industrijski centar u kom se proizvode privredna i vojna 1807. - 1813. vozila kompanije Volkswagen.

Literatura
----------

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.

Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.

Vidi još
--------

* Nemačka
* Nemačke države
* Nemački gradovi
* Nemački jezik
* Nemci
* Institucije Savezne Republike Nemačke

Vanjske veze
------------

***Kassel*** na Wikimedijinoj ostavi

***Kassel*** na Wikimedijinoj ostavi

* Službene stranice grada (`de`)
* *Kassel* na portalu Encyclopædia Britannica (`en`)

| * p
* r
* u
Gradovi i *okruzi* nemačke države Hesen |
| --- |
| *Bergštrase* •  *Valdek-Frankenberg* •  *Vera-Majsner* •  *Veterau* •  Visbaden •  *Gisen* •  *Gros-Gerau* •  Darmštat •  *Darmštat-Diburg* •  Kasel •  *Kasel* •  *Lan-Dil* •  *Limburg-Vajlburg* •  *Majna-Kincig* •  *Majna-Taunus* •  *Marburg-Bidenkopf* •  *Odenvald* •  Ofenbah •  *Ofenbah* •  *Rajngau-Taunus* •  *Fogelsberg* •  Frankfurt na Majni •  *Fulda* •  *Hersfeld-Rotenburg* •  *Hohtaunus* •  *Švalm-Eder* | Zastava Hesena |